《吴子化授武学博士还塞上》
明代·黎民表

紫髯猎猎坐风生，结束新从定远行。白草五原无探骑，黄芦千里断边声。

军咨共识陈琳最，都养何惭服慎名。东阁观奇予忝窃，青袍虚自滞咸京。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。